Sy besluit om vir die Cheetahs te speel eerder as om ’n kontrak met die Haaie te sluit, was ’n maklike een, omdat die Bloemfonteinse span die soort rugby speel wat hom pas.
Die res van die land sal egter nie lank hoef te wag om hierdie fliek te kan sien nie. Dit word Vrydag 7 September landwyd in fliekteaters vrygestel.
Ellen Pakkies se opspraakwekkende verhaal het die aandag van mense reg oor die wêreld in 2007 getrek nadat sy aangekla is van die moord op haar dwelmverslaafde seun, Abie.
“Wanneer jy die fliek kyk, besef jy dat Ellen nie ’n bose of kwaadwillige mens is nie. Jy begin verstaan hoekom sy gedoen het wat sy gedoen het.
“Sy is ’n ma, wat lief was vir haar seun, maar hom nie meer kon help nie. Al die akteurs vertolk hul rolle puik en jy sal ’n hele stroom emosies op een slag ervaar.
Daryne Joshua, die bekroonde regisseur, wat bekend is vir sy suksesvolle debuutfilm, Noem My Skollie, was saam met die vervaardigers Schalk-Willem Burger en Paulo Areal aan die stuur van hierdie indrukwekkende produksie.
Die draaiboek is deur Amy Jephta geskep met die hulp van die regte Ellen Pakkies. Laasgenoemde het ook baie gehelp om die tonele in die fliek, wat in haar huis geskiet is, so outentiek as moontlik te herskep.
Buiten die indrukwekkende span agter die fliek pronk dit ook met ’n sterbelaaide rolverdeling en lof stroom in vir dié groep akteurs wat hulle so skitterend van hul taak kwyt.